Die nuusagentskap Reuters berig gesondheidsowerhede in Nigerië het Donderdag gesê ŉ vrou van Suid-Afrika word in die land aangehou omdat sy simptome van die ebola-virus toon nadat sy in Guinee en Sierra Leone gewerk het.
Die Suid-Afrikaanse departement van gesondheid het Vrydag gesê hy het nog nie inligting oor die voorval ontvang nie. “Ons het nog niks gehoor nie. Ons sal wag vir inligting,” het Joe Maila, die departement se woordvoerder gesê.